
 అలాంటి పవిత్రమైన పదాలు తప్ప ఉచ్చరించని పెదాలు ఎలాంటి నిషిద్ధాక్షరాల కలయికకు గళాన్ని ఇస్తున్నాయి ఇప్పుడు!
 నవ్వులూ, కేరింతలూ, చదువు సంధ్యలూ, అమ్మా నాన్నలూ, తమ్ముడు చెల్లెలూ అన్నీ ఉన్న ఆ సృజన ---
 వాటన్నిటినీ పోగొట్టుకుని మొగాళ్ళ మధ్య తిరుగుతూ మొగాళ్ళు కూడా వినడానికి సిగ్గుపడే మాటలు మాట్లాడుతున్న ఈ సీత--------
 ఇద్దరూ కళ్ళేనా అసలు!
 అస్వర్గంలో నుంచి అమాయకంగా తొంగిచూస్తున్న తనని ఈ నరకంలోకి గుంజేసింది వీడే! ఈ రాఘవులే!
 కసితో బిగుసుకుపోయాయి సీత పిడికేళ్ళు. పొడుగాటి గోళ్ళు అర చేతుల్లోకి గుచ్చుకుపోయాయి.
 వేళ్ళ కంటిన ఆ రక్తంతో కాటుక పెట్టుకున్నట్లు ఎర్రబడ్డాయి నేత్రాలు.
 ఈ పశువుని ఇప్పుడే ....ఇక్కడే.........
 టేబుల్ సోరగు తెరచింది సీత. అందులో ఉంది బెరేట్టా. చిన్న రివాల్వర్.
 రివాల్వర్ చేతిలోకి తీసుకుంది సీత. రాఘవులు వైపు ఉంది ఆమె వీపు. ఆమె ఏం చేస్తోందో అతనికి కనబడటం లేదు.
 గిరుక్కున రాఘవులు వైపు తిరగాబోయి మళ్ళీ అంతలోనే ఆగిపోయింది సీత.
 వద్దు! తొందర పడవద్దు!
 రాఘవులు మాములుగా చావడం కాదు తనకి కావలసింది.
 వాడు చచ్చే ముందు పదివేల సార్లు చచ్చినంత బాధపడాలి. ఆ బాధతో వెర్రెత్తిపోవాలి.
 అతికష్టం మీద కోపాన్ని అణుచుకుని అతనివైపు తిరిగింది సీత.
 అప్పటిదాకా నిశ్చేష్టుడై నిలబడి వున్నాడు రాఘవరావు. ఆమె మాటలు మెరపుల కత్తుల్లా జిగ్ జాగ్ గా విద్యుత్ ని గది అంతా ప్రసరింపజేస్తున్నట్లు వెరవు కలిగిందతనికి.
 "రాఘవరావ్!" అంది సీత. సివంగిలా "నువ్వు సారాయి అమ్ముకుని సొమ్ము చేసుకునే చిన్న వ్యాపారస్తుడివి. ఎవరితో మాట్లాడుతున్నావో గుర్తుంచుకో! తలుచుకుంటే నిన్ను ఇండియాలో లేకుండా తరిమేయ్యగలను ఖబడ్దార్ !"
 స్టన్ అయిపోయి, నోరెత్తకుండా అలాగే నిలబడి పోయాడు రాఘవరావు.
 కొద్దిసేపటి తర్వాత తమాయించుకుని అంది సీత.
 "చెప్పు! ఏమిటి నీ ప్రాబ్లం?"
 కోపాన్ని అణుచుకుంటూ ఆమె వైపు అంచనా వేస్తున్నట్లు చూశాడు రాఘవరావు. ఇది మాములు ఆడది కాదు . ఆడపులి ఇది! దీని వెనుక వధ్వా లాంటివాళ్ళు మరెంతమంది ఉన్నారో! 'తెలియదు తనకి!'
 ప్రత్యర్ధి బలం పూర్తిగా తెలుసుకోకుండా ఎదుర్కోడం లోతు తెలియని నీళ్ళలో దిగడం లాంటిదే! అది తన పద్దతి కాదు.
 అందుకని అప్పటికి అవమానాన్ని దిగమింగి అన్నాడు రాఘవరావు. "నేను వధ్వా ద్వారా కొన్న ఇండస్ట్రియల్ ప్లాట్ అనుకునే ఒక రోడ్డు ఉంది."
 "అయితే?"
 "ఆ రోడ్డుకి అటువైపున మెదక్, ఇటు వైపు రంగారెడ్డి జిల్లా. ఆ రెండు జిల్లాలకీ ఆ రోడ్డే సరిహద్దు."
 "సో"
 "రోడ్డుకి అటువైపు ఉన్న మెదక్ డిస్త్రీక్ట్ లో గనక ప్లాట్ కొని ఫ్యాక్టరీ పెడితే ఎన్నో సబ్సీడీలు వస్తాయి."
 "ఎందుకు?" అంది సీత. ఏమి తెలియనట్లు.
 "ఎందుకంటె, మెదక్ బాక్ వర్డ్ డిస్ట్రిక్ట్ . వెనుకబడిన జిల్లాలను అభివృద్ధి చెప్పడానికి స్టేట్ గవర్నమెంటూ, సెంట్రల్ గవర్నమెంటూ కూడా రాయితీలు ఇస్తున్నాయి. రోడ్డుకి అవతల ఉన్న మెదక్ జిల్లాలో ఫ్యాక్టరీ పెడితే స్పెషల్ ట్రీట్ మెంట్ దొరికేది సబ్సిడీలు వచ్చేవి."
 "ఊ?"
 "రోడ్డుకి ఇటువైపున ఉన్న రంగారెడ్డి జిల్లాలో ఫ్యాక్టరీ పెడితే దమ్మిడి సబ్సిడీ రాదు.'
 "ప్లాటు కొనేముందు ఇవన్నీ నువ్వు ఆలోచించుకోలేదా?" అంది సీత చాలా మాములుగా.
 పుండుకి కారం రాచినట్లయింది రాఘవరావుకి.
 ఈ ఆడది ఇందాక వినరాని తిట్లు తిట్టింది. అయినా తిరగాబడలేకపోయాడు తను.
 ఆ అలుసు చూసుకుని ఇంక ఏకవచనంలోనే మాట్లాడుతోంది.
 దొంగ .......
 అతికష్టం మీద తనని తాను అదుపులో పెట్టుకున్నాడు అతను.
 "ఆలోచించుకునే టైం ఇచ్చావా నువ్వు? ఊదరగొట్టేశావు" అన్నాడు వణుకుతున్న గొంతుతో.
 తీవ్రంగా చూసింది సీత.
 "నువ్వు నువ్వు అనకు! మీరు అను! కాల్ మీ మేడం!"
 ఆ మాటలు వింటుంటే వళ్ళు భగ్గున మండింది రాఘవరావుకి.
 "వధ్వా పెద్దమనిషి! అయినా నీ మంచికోసమే చెప్పాడేమో! అప్పుడే తొందరపడకు ఏదో నిర్ణయానికొచ్చేస్తావెందుకు ? రేపు వద్వాన్ని కాంటాక్ట్ చేద్దాంలే!" అంది సీత మెల్లిగా.
 కాసేపు నాన్చి మళ్ళీ అన్నాడు రాఘవరావు.
 "ఇంకో ప్రాబ్లెం కూడా ఉంది."
 "ఏమిటది?"
 "ఆ ప్లాటు చూసుకోచ్చాను. అందులో అన్నీ ఆక్రమణలే! కొంతమంది లేబరు జనం కలిసి అందులో గుడిసెలేశారు. వాళ్ళని లేపడం బ్రహ్మతరం కూడా కాదు."
 తల వెనక్కి వాల్చి నవ్వింది సీత. క్రమంగా ఆ నవ్వు ఉదృతమయింది. ఉన్నతమైన ఆమె వక్షం ఆ నవ్వుకి ఉత్తంగతరంగంలా ఎగిసిపడడం మొదలెట్టింది.
 "ఆడదాన్లా మాట్లాడతావేమిటి రాఘవరావ్!" అంది సీత.
 "గరీబోళ్ల గుడిసెలు నాలుగు పీకించడం కూడా ఘనకార్యమా నీలాంటివాడికి?"
 ఉత్త గుడిసేలే అయితే గంటలో పీకించేసి ఉండేవాడిని. " అన్నాడు రాఘవరావు.
 "కానీ ఆ గుడిసెల మధ్య ఒక చిన్న గుడి కూడా లేపారు దొంగనాయాళ్ళు . పడగొడితే పెద్ద గొడవ వుద్ది."
 "ఓహ్ ఐసీ!" అంది సీత సాలోచనగా. "అలా అయితే పెద్ద ప్రాబ్లమే, కానీ సాల్వ్ చెయ్యలేనంత ప్రాబ్లెం కాదనుకో!"

 alanti pavitramaina padaalu tappa uchcharinchani pedaalu elanti nishiddhaaksharaala kalayikaku galaanni istunnayi ippudu!
 navvuluu, kerintaluu, chaduvu sandhyaluu, amma naannaluu, tammudu chelleluu annee unna aa srujana ---
 vaatannitinii pogottukuni mogaalla madhya tirugutuu mogaallu kuudaa vinadaaniki siggupade maatalu maatlaadutunna ee seetha--------
 iddaruu kallena asalu!
 aswargamlo nunchi amaayakamgaa tongichustunna tanani ee narakamloki gunjesindi veede! ee raghavule!
 kasitho bigusukupoyayi seetha pidikellu. podugaati gollu ara chetulloki guchukupoyayi.
 vaella kantina aa raktamtho kaatuka pettukunnatlu errabaddaayi netraalu.
 ee pasuvuni ippude ....ikkade.........
 table soragu terachindi seetha. andulo undi beratta. chinna rivalwar.
 rivalwar chetiloki teesukundi seetha. raghavulu vaipu undi aame veepu. aame yem chestondo ataniki kanabadatam ledu.
 girukkuna raghavulu vaipu tiragaboi mallee antalone aagipoyindi seetha.
 vaddu! tondara padavaddu!
 raghavulu maamulugaa chaavadam kaadu tanaki kaavalasindi.
 vaadu chache mundu padivela saarlu chachinanta badhapadali. aa baadhatho verrettipovali.
 atikashtam meeda kopanni anuchukuni atanivaipu tirigindi seetha.
 appatidaka nischeshtudai nilabadi vunnadu raghavarao. aame maatalu merapula kattullah jig jag gaa vidyut ni gadi antaa prasarimpajestunnat veravu kaligindataniki.
 "raghawarao!" andi seetha. sivangila "nuvvu sarai ammukuni sommu chesukune chinna vyaapaarastudivi. evaritho matladutunnavo gurtunchuko! taluchukunte ninnu indialo lekunda tarimeyyagalanu khabaddar !"
 ston aipoi, norettakunda alaage nilabadi poyadu raghavarao.
 koddisepati tarvaata tamaayinchukuni andi seetha.
 "cheppu! emiti nee praablam?"
 kopanni anuchukuntu aame vaipu anchana vestunnatlu chushadu raghavarao. idhi maamulu aadadi kaadu . aadapuli idhi! deeni venuka vadhwa lantivallu marentamandi unnaro! 'teliyadu tanaki!'
 pratyardhi balam puurtigaa telusukokunda edurkodam lothu teliyani neellalo digadam lantide! adhi tana paddati kaadu.
 andukani appatiki avamaanaanni digamingi annadu raghavarao. "nenu vadhwa dwara konna industrial plat anukune oka roddu undi."
 "ayithe?"
 "aa rodduki atuvaipuna medak, itu vaipu rangareddy jilla. aa rendu jillalaki aa rodde sarihaddu."
 "soo"
 "rodduki atuvaipu unna medak district loo ganaka plat koni factory pedithe enno subseedeelu vastaayi."
 "enduku?" andi seetha. emi teliyanatlu.
 "endukante, medak back word district . venukabadina jillaalanu abhivruddhi cheppadaaniki state gavarnamentu, central gavarnamentu kuudaa raayiteelu istunnayi. rodduki avatala unna medak jillaalo factory pedithe speshal treate ment dorikedi subsidiilu vachevi."
 "oo?"
 "rodduki ituvaipuna unna rangareddy jillaalo factory pedithe dammidi subsidy raadu.'
 "plaatu konemundu ivannee nuvvu alochinchukoleda?" andi seetha chala maamulugaa.
 punduki kaaram rachinatlayindi raghavaraoki.
 ee aadadi indaaka vinarani titlu tittindi. aina tiragaabadalekapoyaadu tanu.
 aa alusu chusukuni inka ekavachanamlone matladutondi.
 donga .......
 atikashtam meeda tanani taanu adupulo pettukunnadu atanu.
 "aalochinchukune taim ichava nuvvu? oodaragottesaavu" annadu vanukutunna gontuto.
 teevramgaa chusindi seetha.
 "nuvvu nuvvu anaku! meeru anu! kaal mee medam!"
 aa maatalu vintunte vallu bhagguna mandindi raghavaraoki.
 "vadhwa peddamanishi! aina nee manchikosame cheppademo! appude tondarapadaku edho nirnayaanikocheseettaa ? repu vadvaanni contact cheddamle!" andi seetha melliga.
 kasepu naanchi mallee annadu raghavarao.
 "inko problem kuudaa undi."
 "emitadi?"
 "aa plaatu chusukochanu. andulo annee aakramanale! kontamandi lebaru janam kalisi andulo gudiselesaaru. vaallani lepadam brahmataram kuudaa kaadu."
 tala venakki valchi navvindi seetha. kramangaa aa navvu udrutamayindi. unnatamaina aame vaksham aa navvuki uttangatarangamlaa egisipadadam modalettindi.
 "adadanla matladatavemiti raghawarao!" andi seetha.
 "gareebolla gudiselu naalugu peekinchadam kuudaa ghanakaryama neelaantivaadiki?"
 utta gudisele ayithe gantalo peekinchesi undevaadini. " annadu raghavarao.
 "cony aa gudisela madhya oka chinna gudi kuudaa leparu donganaayaallu . padagodithe pedda godava vuddi."
 "oh ic!" andi seetha saalochanagaa. "alaa ayithe pedda prablame, cony salve cheyyalenanta problem kaadanuko!"